b'\n_START_ARTICLE_\nJames Alison\n_START_PARAGRAPH_\nDr. James Alison (ro\xc4\x91en 1959.) britanski je rimokatoli\xc4\x8dki teolog, sve\xc4\x87enik i pisac. Poznat je po svom anga\xc5\xbemanu po pitanju homoseksualnosti i primjeni antropolo\xc5\xa1ke teorije Ren\xc3\xa9a Girarda u teologiji._NEWLINE_James Alison je studirao na koled\xc5\xbeu Blackfriars Hall na Sveu\xc4\x8dili\xc5\xa1tu Oxford. Studij je nastavio na Isusova\xc4\x8dkom teolo\xc5\xa1kom fakultetu u Belo Horizonteu u Brazilu, obraniv\xc5\xa1i tamo doktorat iz teologije. Bio je \xc4\x8dlan Dominikanskog reda od 1981. do 1995. \xc5\xbdivio je i radio u Meksiku, Brazilu, \xc4\x8cileu i Sjedinjenim Dr\xc5\xbeavama. Trenutno ponovno \xc5\xbeivi u mati\xc4\x8dnoj Engleskoj._NEWLINE_Javno je izrazio svoje neslaganje sa slu\xc5\xbebenim rimokatoli\xc4\x8dkim crkvenim naukom o homoseksualnosti.'